ai4bharat/Pralekha huggingface dataset:
രാജ്യരക്ഷാ മന്ത്രാലയം
റഷ്യയിൽ 2021 ജൂലൈ 20 മുതൽ നടക്കുന്ന മാക്സ് വ്യോമ പ്രദർശനത്തിൽ സാരംഗ് പങ്കെടുക്കും
(ന്യൂഡൽഹി , ജൂലൈ 20,2021
ഇന്ത്യൻ വ്യോമസേനയുടെ സാരംഗ് ഹെലികോപ്റ്റർ പ്രദർശനസംഘം മാക്സ് അന്താരാഷ്ട്ര വ്യോമ പ്രദർശനത്തിൽ പങ്കെടുക്കാൻ പൂർണ സജ്ജമായി. ഇതാദ്യമായി ആണ് റഷ്യയിലെ സുകൊവസ്കി അന്താരാഷ്ട്ര വിമാനത്താവളത്തിൽ നടക്കുന്ന പ്രദർശനത്തിൽ സംഘം പങ്കെടുക്കുന്നത്. രണ്ട് വർഷം കൂടുമ്പോൾ നടക്കുന്ന പ്രദർശനം 2021 ജൂലൈ 20 മുതൽ 25 വരെയാണ് നടക്കുന്നത്.
തദ്ദേശീയമായി നിർമ്മിച്ച നാലു ധ്രുവ് അഡ്വാൻസ്ഡ് ലൈറ്റ് ഹെലികോപ്റ്റർ  കൾ അടങ്ങിയ സാരംഗ് സംഘം ഇതാദ്യമായാണ് റഷ്യയിൽ പ്രകടനം നടത്തുന്നത്.
അത്യാധുനിക എവിയോനിക്സ് സാങ്കേതികവിദ്യയുടെ സഹായത്തോടെ എച് എ എൽ നിർമ്മിച്ച ധ്രുവ്ഹെലികോപ്റ്ററുകൾ, ഹിഞ്ച് ലെസ്സ് റോട്ടറുകളോട് കൂടിയവ ആണ്.
സൈനിക വ്യോമ ആവശ്യങ്ങൾക്ക് ഉപയോഗപ്പെടുത്തുന്നതിൽ ഇത്ഇവയെ സഹായിക്കുന്നു. ഇന്ത്യൻ വ്യോമസേനക്ക് പുറമേ കരസേന, നാവികസേന, തീരസംരക്ഷണസേന എന്നിവയും ഈ ഹെലികോപ്റ്ററുകൾ ഉപയോഗിക്കുന്നുണ്ട്
2003 ൽ ബാംഗ്ലൂരിലാണ് സാരംഗ് ടീമിന് രൂപം നൽകിയത്. രണ്ടായിരത്തി നാലിൽ സിംഗപ്പൂരിൽ വച്ച് നടന്ന ഏഷ്യൻ എയറോസ്പേസ് വ്യോമ പ്രദർശനമാണ് സംഘം പങ്കെടുത്ത ആദ്യ അന്താരാഷ്ട്ര പ്രദർശനം
തുടർന്ന് ഇതുവരെ യുഎഇ, ജർമ്മനി, യുകെ, ബഹറിൻ, മൗറീഷ്യസ്, ശ്രീലങ്ക തുടങ്ങിയ രാജ്യങ്ങളിൽ വച്ച് നടന്ന വിവിധ പ്രദർശനങ്ങൾ, ചടങ്ങുകൾ എന്നിവയിൽ സാരംഗ് സംഘം ഇന്ത്യയെ പ്രതിനിധാനം ചെയ്തു
ദേശീയ അന്താരാഷ്ട്ര വേദികളിലെ വ്യോമ പ്രദർശനങ്ങൾക്കു പുറമേ നിരവധി മനുഷ്യാവകാശ- ദുരിതാശ്വാസ പ്രവർത്തനങ്ങളിലും സംഘം പങ്കെടുത്തിട്ടുണ്ട്
2013ൽ ഉത്തരാഖണ്ഡിലെ ഓപ്പറേഷൻ റാഹത്ത്, 2017 ൽ കേരളത്തിലെ ഓഖി ചുഴലിക്കാറ്റ്, 2018 ൽ കേരളത്തിലെ ഓപ്പറേഷൻ കരുണ പ്രളയദുരിതാശ്വാസം എന്നിവ സാരംഗ് സംഘം പങ്കെടുത്ത ചില ദുരിതാശ്വാസ പ്രവർത്തനങ്ങളാണ്
മന്ത്രിസഭ
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും ചാർട്ടേഡ് അക്കൗണ്ടന്റ്സ് ഓസ്ട്രേലിയ & ന്യൂസിലൻഡും തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു.
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന മന്ത്രിസഭായോഗം ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും  ചാർട്ടേഡ് അക്കൗണ്ടന്റ്സ് ഓസ്ട്രേലിയ & ന്യൂസിലൻഡും  തമ്മിലുള്ള പുതിയ ധാരണാപത്രം അംഗീകരിച്ചു.
പ്രഭാവം :
അംഗങ്ങളുടെയും വിദ്യാർത്ഥികളുടെയും അവരുടെ സ്ഥാപനങ്ങളുടെയും മികച്ച താൽപ്പര്യത്തിനായി പരസ്പര പ്രയോജനകരമായ ബന്ധം വികസിപ്പിക്കാനാണ് ധാരണാപത്രം കൊണ്ട് ഉദ്ദേശിക്കുന്നത്, കൂടാതെ ഐസിഎഐ അംഗങ്ങൾക്ക് അവരുടെ പ്രൊഫഷണൽ ചക്രവാളങ്ങൾ വികസിപ്പിക്കുന്നതിനും രണ്ട് അക്കൗണ്ടിംഗ് ഇൻസ്റ്റിറ്റ്യൂട്ടുകൾ തമ്മിലുള്ള പ്രവർത്തന ബന്ധങ്ങൾ വളർത്തിയെടുക്കുന്നതിനും അവസരമൊരുക്കുമെന്ന് പ്രതീക്ഷിക്കുന്നു. ആഗോളവത്കൃത അന്തരീക്ഷത്തിൽ തൊഴിൽ നേരിടുന്ന പുതിയ വെല്ലുവിളികളെ അഭിമുഖീകരിക്കുന്നതിൽ നേതൃത്വപരമായ പങ്ക് വഹിക്കാൻ രണ്ട് അക്കൗണ്ടൻസി സ്ഥാപനങ്ങൾക്കും അവസരമുണ്ട്.
നേട്ടങ്ങൾ:
രണ്ട് ഇൻസ്റ്റിറ്റ്യൂട്ടുകൾ തമ്മിലുള്ള ഇടപഴകൽ ഇന്ത്യൻ ചാർട്ടേഡ് അക്കൗണ്ടന്റുമാർക്ക് കൂടുതൽ തൊഴിലവസരങ്ങൾക്കും ഇന്ത്യയിലേക്ക് കൂടുതൽ പണമയയ്ക്കലിനും കാരണമാകുമെന്ന് പ്രതീക്ഷിക്കുന്നു.
വിശദാംശങ്ങൾ:
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും  ചാർട്ടേഡ് അക്കൗണ്ടന്റ്സ് ഓസ്ട്രേലിയ & ന്യൂസിലാന്റും  തമ്മിലുള്ള ധാരണാപത്രം  ഓസ്ട്രേലിയ, ന്യൂസിലാന്റ്, ഇന്ത്യ.എന്നിവിടങ്ങളിൽ പരസ്പര യോഗ്യത തിരിച്ചറിയുകയും അംഗങ്ങളെ നല്ല നിലയിൽ പ്രവേശിപ്പിക്കുകയും ചെയ്യും. അക്കൗണ്ടിംഗ് പരിജ്ഞാനം, പ്രൊഫഷണൽ, ബൗദ്ധിക വികസനം, അതാത് അംഗങ്ങളുടെ താൽപ്പര്യങ്ങളുടെ പുരോഗതി എന്നിവയ്ക്കായി പരസ്പര സഹകരണ ചട്ടക്കൂട് സ്ഥാപിക്കുക, എന്നതും ഇതിൽപ്പെടും.
നടപ്പാക്കൽ തന്ത്രവും ലക്ഷ്യങ്ങളും:
രണ്ട് കക്ഷികളുടെ പരീക്ഷ, പ്രൊഫഷണൽ പ്രോഗ്രാം, പ്രായോഗിക അനുഭവ അംഗത്വ ആവശ്യകതകൾ എന്നിവ പൂർത്തിയാക്കി അംഗത്വം നേടിയ മറ്റ് സ്ഥാപന അംഗങ്ങളുടെ യോഗ്യത പരസ്പരം അംഗീകരിക്കുന്നതിന് ധാരണാപത്രം അവസരം നൽകുന്നു.
പശ്ചാത്തലം:
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യ  ഇന്ത്യയിലെ ചാർട്ടേഡ് അക്കൗ ണ്ടൻസിയുടെ തൊഴിൽ നിയന്ത്രിക്കുന്നതിന് 1949 ലെ ചാർട്ടേഡ് അക്കൗണ്ടന്റ്സ് ആക്റ്റ്, പ്രകാരം 'സ്ഥാപിച്ച ഒരു നിയമപരമായ സ്ഥാപനമാണ്. ചാർട്ടേഡ് അക്കൗണ്ടന്റ്സ് ഓസ്ട്രേലിയയും ന്യൂസിലൻഡും ((സിഎ എഎൻ ഇസഡ്, ഓസ്ട്രേലിയയിലെ ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സും ന്യൂസിലാന്റ് ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സും 2014 ഒക്ടോബറിൽ ലയിപ്പിച്ചതിൽ നിന്ന് ഉദ്ഭവിച്ചതാണ്.
(
പ്രധാനമന്ത്രിയുടെ ഓഫീസ്
ഡിജിറ്റല് പൊതു അടിസ്ഥാനസൗകര്യം വഴിയുള്ള ഇന്ത്യയുടെ സാമ്പത്തിക ഉൾപ്പെടുത്തലിനെ ലോകബാങ്കിന്റെ ജി20 രേഖ പ്രശംസിച്ചു
ലോക ബാങ്ക് തയ്യാറാക്കിയ ജി20 രേഖയിൽ വെറും 6 വർഷത്തിനുള്ളിൽ സാമ്പത്തിക ഉൾപ്പെടുത്തൽ ലക്ഷ്യങ്ങൾ ഇന്ത്യ നേടിയെന്ന കണ്ടെത്തലിനെ പ്രധാനമന്ത്രി ശ്രീ നരേന്ദ്ര മോദി ഇന്ന് പങ്കുവെച്ചു. അല്ലാത്തപക്ഷം കുറഞ്ഞത് 47 വർഷമെങ്കിലും എടുക്കുമായിരുന്നു.
എക്സിൽ പ്രധാനമന്ത്രി പോസ്റ്റ് ചെയ്തു
"ഡിജിറ്റല് പൊതു അടിസ്ഥാനസൗകര്യം നൽകുന്ന സാമ്പത്തിക ഉൾപ്പെടുത്തലിലെ ഇന്ത്യയുടെ കുതിപ്പ്!
ലോക ബാങ്ക് തയ്യാറാക്കിയ ജി20 രേഖയിൽ ഇന്ത്യയുടെ വളർച്ചയെക്കുറിച്ച് വളരെ രസകരമായ ഒരു കാര്യം പങ്കുവെച്ചു. ഇന്ത്യ വെറും 6 വർഷത്തിനുള്ളിൽ സാമ്പത്തിക ഉൾപ്പെടുത്തൽ ലക്ഷ്യങ്ങൾ കൈവരിച്ചു, അല്ലാത്തപക്ഷം കുറഞ്ഞത് 47 വർഷമെങ്കിലും എടുക്കുമായിരുന്നു.
നമ്മുടെ കരുത്തുറ്റ ഡിജിറ്റല് പൊതു അടിസ്ഥാനസൗകര്യത്തിനും നമ്മുടെ ജനങ്ങളുടെ ആവേശത്തിനും അഭിനന്ദനങ്ങൾ. ദ്രുതഗതിയിലുള്ള പുരോഗതിയുടെയും നവീകരണത്തിന്റെയും തെളിവാണിത്.
https://www.news18.com/india/if-not-for-digital-payment-infra-in-6-yrs-india-would-have-taken-47-yrs-to-achieve-growth-world-bank-8568140.html"
NS
(
പ്രധാനമന്ത്രിയുടെ ഓഫീസ്
ജമ്മുകാശ്മീരിലെ എല്ലാ താമസക്കാര്ക്കുമായി ആയുഷ്മാന് ഭാരത് പി.എം. ജയ് ഷെഹത്തിന് പ്രധാനമന്ത്രി സമാരംഭം കുറിച്ചു
ജമ്മുകാശ്മീരിലെ എല്ലാ താമസക്കാര്ക്കും ആരോഗ്യ ഇൻഷുറൻസ് പരിരക്ഷ നൽകുന്നതിനായി ആയുഷ്മാന്ഭാരത്-പി.എം. ജയ് ഷെഹത്ത് പദ്ധതി പ്രധാനമന്ത്രി ശ്രീ നരേന്ദ്രമോദി ഇന്ന് വിഡിയോ കോണ്ഫറന്സിംഗിലൂടെ ഉദ്ഘാടനം ചെയ്തു. കേന്ദ്ര മന്ത്രിമാരായ ശ്രീ അമിത്ഷാ, ഡോ: ഹര്ഷ്വര്ദ്ധന്, ഡോ: ജിതേന്ദ്ര സിംഗ്, ജമ്മുകാശ്മീരിന്റെ ലഫ്റ്റനന്റ് ഗവര്ണര് ശ്രീ മനോജ് സിന്ഹ എന്നിവരും ഈ അവസരത്തില് സന്നിഹിതരായിരുന്നു. മേഖലയില് നിന്നുള്ള ഗുണഭോക്താക്കളുമായി പ്രധാനമന്ത്രി ആശയവിനിമയം നടത്തുകയും ചെയ്തു. മുന് പ്രധാനമന്ത്രി അടൽജിയുടെ പ്രമാണവാക്യമായ ''ഇന്സാനിയത്ത്, ജാംഹൂരിയത്ത്, കാശ്മീരിയാത്ത്' എന്നും ഞങ്ങളെ നയിക്കാനുണ്ടായിരിക്കുമെന്ന് ജമ്മുകാശ്മീരിനോട് ശ്രീ അടല്ബിഹാരി വാജ്പേയ്ക്കുണ്ടായിരുന്ന സവിശേഷമായ ബന്ധത്തെ അനുസ്മരിച്ചുകൊണ്ട് പ്രധാനമന്ത്രി പറഞ്ഞു.
ഈ പദ്ധതിക്ക് കീഴില് 5 ലക്ഷം രൂപയുടെ സൗജന്യ ചികിത്സലഭിക്കുന്നത് ജീവിതം മെച്ചപ്പെടുത്തുമെന്ന് ജമ്മുകാശ്മീര് ആയുഷ്മാന് ഭാരത് പി.എം.-ജെയ് ഷെഹത്തിനെക്കുറിച്ച് സംസാരിച്ചുകൊണ്ട് പ്രധാനമന്ത്രി പറഞ്ഞു. ഇപ്പോള് തന്നെ സംസ്ഥാനത്തെ ആറുലക്ഷം കുടുംബങ്ങള്ക്ക് ആയുഷ്മാന്ഭാരതിന്റെ ഗുണഫലം ലഭിക്കുന്നുണ്ട്. ഷെഹത്ത് പദ്ധതിക്ക് ശേഷം മൊത്തമുള്ള 21ലക്ഷം കുടുംബങ്ങള്ക്കും അതേ ഗുണഫലം ലഭിക്കും. ഈ പദ്ധതിയുടെ മറ്റൊരു ഗുണഫലം ചികിത്സ ജമ്മുകാശ്മീരിലെ ഗവണ്മെന്റ സ്വകാര്യ ആശുപത്രികളില് മാത്രമായി പരിമിതപ്പെടുത്തിയിട്ടില്ലെന്നതാണെന്ന് അദ്ദേഹം കുട്ടിച്ചേര്ത്തു. അതിനുപുറമെ രാജ്യത്ത് ഈ പദ്ധതിയുടെ കീഴില് എംപാനല് ചെയ്തിട്ടുളള ആയിരക്കണക്കിന് ആശുപത്രികളില് ചികിത്സ നേടാന് കഴിയും.
എല്ലാ താമസക്കാര്ക്കും ആയുഷ്മാന് യോജനയുടെ പരിരക്ഷ വിപുലീകരിച്ചതിനെ ചരിത്രപ്രസിദ്ധമെന്ന് വിശേഷിപ്പിച്ച പ്രധാനമന്ത്രി ഈ നടപടി ജനങ്ങളുടെ വികസനത്തിനായി ജമ്മുകാശ്മീര് ഏറ്റെടുക്കുന്നതിലുളള സന്തോഷവും പ്രകടിപ്പിച്ചു. ജമ്മുകാശ്മീരിലെ ജനങ്ങളുടെ വികസനം തന്റെ ഗവണ്മെന്റിന്റെ മുന്ഗണനകളില് ഒന്നാണെന്ന് ശ്രീ മോദി വ്യക്തമാക്കി.
ജനാധിപത്യത്തെ ശക്തിപ്പെടുത്തിയതിന് പ്രധാനമന്ത്രി ജമ്മുകാശ്മീരിലെ ജനങ്ങളെ അഭിനന്ദിച്ചു. ജില്ലാ വികസന കൗണ്സിലിലേക്കുള്ള തെരഞ്ഞെടുപ്പ് ഒരു പുതിയ അദ്ധ്യായം രചിച്ചിരിക്കുകയാണെന്ന് അദ്ദേഹം പറഞ്ഞു. ശൈത്യവും കൊറോണയും ഉണ്ടായിട്ടും വോട്ടിംഗ് ബൂത്തുകളില് എത്തിയതിന് അദ്ദേഹം ജനങ്ങളെ പ്രശംസിച്ചു.
ഈ മഹാമാരിക്കിടയില് ഏകദേശം 18 ലക്ഷം പാചകവാതക സിലണ്ടറുകള് ജമ്മുകാശ്മീരില് റീഫില് ചെയ്തിട്ടുണ്ടെന്ന് പ്രധാനമന്ത്രി പറഞ്ഞു. സ്വച്ച് ഭാരത് അഭിയാന് കീഴില് 10 ലക്ഷത്തിലധികം ശൗച്യാലയങ്ങള് ജമ്മുകാശ്മീരില് നിര്മ്മിച്ചു. അടുത്ത 2-3 വര്ഷങ്ങള്ക്കുള്ളില് ജമ്മുകാശ്മീരിലെ എല്ലാ കുടുംബങ്ങള്ക്കും പൈപ്പ്വെള്ളം ലഭ്യമാക്കുന്നതിനുള്ള പരിശ്രമങ്ങളാണ് നടക്കുന്നതെന്ന് പ്രധാനമന്ത്രി പറഞ്ഞു. ജമ്മുകാശ്മീരില് ഐ.ഐ.ടിയും ഐ.ഐ.എമ്മും ആരംഭിക്കുന്നത് ഇവിടെയുള്ള വിദ്യാര്ത്ഥികള്ക്ക് ഗുണനിലവാരമുള്ള വിദ്യാഭ്യാസം നല്കാന് സഹായിക്കും.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധകുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 106.31 കോടി ഡോസ് വാക്സിൻ
(കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 12,514 പേർക്ക്
രോഗമുക്തിനിരക്ക് 98.2%
കഴിഞ്ഞ 24 മണിക്കൂറിനിടെ 12,718 പേർ സുഖംപ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,36,68,560 ആയി
ചികിത്സയിലുള്ളത് ആകെ രോഗബാധിതരുടെ ഒരുശതമാനത്തിൽ താഴെമാത്രം; നിലവിൽ 0.46 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്തു നിലവിൽ ചികിത്സയിലുള്ളത് 1,58,817 പേർ; കഴിഞ്ഞ 248 ദിവസത്തിനിടയിലെ ഏറ്റവും കുറവ്
പ്രതിദിന രോഗസ്ഥിരീകരണനിരക്ക്  കഴിഞ്ഞ 28 ദിവസമായി 2 ശതമാനത്തിൽ താഴെ
പ്രതിവാര രോഗസ്ഥിരീകരണനിരക്ക്  കഴിഞ്ഞ 38 ദിവസമായി 2 ശതമാനത്തിൽ താഴെ
ആകെ നടത്തിയത് 60.92 കോടി പരിശോധനകൾ.
പ്രധാനമന്ത്രിയുടെ ഓഫീസ്
അലിഗഡിലെ രാജ മഹേന്ദ്ര പ്രതാപ് സിംഗ് സർവകലാശാലയ്ക്ക് പ്രധാനമന്ത്രി ചൊവ്വാഴ്ച്ച തറക്കല്ലിടും ഉത്തർപ്രദേശ് പ്രതിരോധ വ്യവസായ ഇടനാഴിയുടെ മാതൃകയും പ്രധാനമന്ത്രി സന്ദർശിക്കും
ഉത്തർപ്രദേശ് പ്രതിരോധ വ്യവസായ ഇടനാഴിയുടെയും രാജ മഹേന്ദ്ര പ്രതാപിന്റെയും അലിഗഡ് നോഡിന്റെ പ്രദർശന മാതൃകകളും പ്രധാനമന്ത്രി സന്ദർശിക്കും
ഉത്തർപ്രദേശിലെ അലിഗഡിൽ രാജ മഹേന്ദ്ര പ്രതാപ് സിംഗ് സ്റ്റേറ്റ് യൂണിവേഴ്സിറ്റിയുടെ ശിലാസ്ഥാപനം പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 14 ന് ഉച്ചയ്ക്ക് 12 മണിയോടെ നിർവ്വഹിക്കും ഉത്തർപ്രദേശ് പ്രതിരോധ വ്യവസായ ഇടനാഴിയുടെ അലിഗഡ് നോഡിന്റെയും രാജ മഹേന്ദ്ര പ്രതാപ് സിംഗ് സ്റ്റേറ്റ് യൂണിവേഴ്സിറ്റിയുടെയും പ്രദർശന മാതൃകകളും പ്രധാനമന്ത്രി സന്ദർശിക്കും.
രാജ മഹേന്ദ്ര പ്രതാപ് സിംഗ് സ്റ്റേറ്റ് യൂണിവേഴ്സിറ്റിയെക്കുറിച്ച്
മഹാനായ സ്വാതന്ത്ര്യസമര സേനാനിയും വിദ്യാഭ്യാസ പ്രവർത്തകനും സാമൂഹിക പരിഷ്കർത്താവുമായ രാജ മഹേന്ദ്ര പ്രതാപ് സിംഗ് ജിയുടെ സ്മരണയുടെ ബഹുമാനാർത്ഥം സംസ്ഥാന ഗവൺമെന്റാണ് സർവകലാശാല സ്ഥാപിക്കുന്നത്. ലോധ ഗ്രാമത്തിലും അലിഗഡിലെ കോൾ തഹസിലിലെ മുസേപൂർ കരീം ജറൗലി ഗ്രാമത്തിലുമായി മൊത്തം 92 ഏക്കറിലാണ് സർവ്വകലാശാല സ്ഥാപിക്കുന്നത്. ഇത് അലിഗഡ് ഡിവിഷനിലെ 395 കോളേജുകൾക്ക് അഫിലിയേഷൻ നൽകും.
.
യുപിയുടെ പ്രതിരോധ വ്യവസായ ഇടനാഴിയെക്കുറിച്ച്
ഉത്തർപ്രദേശിൽ ഒരു പ്രതിരോധ വ്യവസായ ഇടനാഴി സ്ഥാപിക്കുന്നതിനെ കുറിച്ച് പ്രധാനമന്ത്രി പ്രഖ്യാപിച്ചത് 2018 ഫെബ്രുവരി 21 ന് ലക്നൗവിൽ യുപി നിക്ഷേപക ഉച്ചകോടി ഉദ്ഘാടനം ചെയ്യവെയാണ്. അലിഗഡ്, ആഗ്ര, കാൺപൂർ, ചിത്രകൂട് , ഝാൻസി , ലക്നൗ - എന്നിങ്ങനെ 6 നോഡുകൾ പ്രതിരോധ വ്യവസായ ഇടനാഴിയിൽ ആസൂത്രണം ചെയ്തു. അലിഗഡ് നോഡിൽ, ഭൂമി അനുവദിക്കൽ പ്രക്രിയ പൂർത്തിയായി, 19 സ്ഥാപനങ്ങൾക്ക് ഭൂമി അനുവദിച്ചു, അവർ നോഡിൽ 1245 കോടി രൂപ നിക്ഷേപിക്കും.
ഉത്തർപ്രദേശിലെ ഡിഫൻസ് ഇൻഡസ്ട്രിയൽ കോറിഡോർ രാജ്യത്തെ പ്രതിരോധ ഉൽപാദന മേഖലയിൽ സ്വയംപര്യാപ്തമാക്കുന്ന തിനും 'മെയ്ക്ക് ഇൻ ഇന്ത്യ' പ്രോത്സാഹിപ്പിക്കുന്നതിനും സഹായിക്കും.
യുപി ഗവർണറും മുഖ്യമന്ത്രിയും ചടങ്ങിൽ പങ്കെടുക്കും.
ആരോഗ്യ, കുടുംബക്ഷേമ മന്ത്രാലയം
ഇതുവരെ 196.86 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 196.86 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.32 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രത്യേക സേവനങ്ങളും ഫീച്ചറുകളും
മാലിന്യ നിര്മാര്ജനത്തെ കുറിച്ച് പ്രാദേശിക ഭരണകൂടങ്ങള് പൊതുജനങ്ങളെ ബോധവല്ക്കരിക്കണം
കൊച്ചി: ജൂൺ 7, 2022
മാലിന്യ നിര്മാര്ജനത്തെ കുറിച്ച് പൊതുജനങ്ങളെ ബോധവല്ക്കരിക്കാന് പ്രാദേശിക ഭരണകൂടങ്ങള് തയ്യാറാകണമെന്ന് കേന്ദ്ര വാണിജ്യ, വ്യവസായ, ഉപഭോക്തൃകാര്യ, ഭക്ഷ്യ-പൊതുവിതരണ മന്ത്രി ശ്രീ. പീയൂഷ് ഗോയല് അഹ്വാനം ചെയ്തു. കൊച്ചി മറൈന് ഡ്രൈവില് നടത്തിയ പ്ലോഗിങ് പരിപാടിയില് പങ്കെടുക്കുകയായിരുന്നു അദ്ദേഹം. പരിസരം വൃത്തിയായി സൂക്ഷിക്കുന്ന കാര്യത്തില് കഴിഞ്ഞ എട്ടു വര്ഷമായി പ്രധാനമന്ത്രി നരേന്ദ്ര മോദിയുടെ സര്ക്കാര് ജനങ്ങളെ ബോധവല്ക്കരിക്കുകയാണെന്നും സ്വന്തം വീട് വൃത്തിയായി സൂക്ഷിക്കുന്നതു പോലെ പട്ടണങ്ങളേയും വൃത്തിയായി സൂക്ഷിക്കാന് പ്രേരിപ്പിക്കുകയാണെന്നും അദ്ദേഹം ചൂണ്ടിക്കാട്ടി. ദേശീയ സ്വച്ഛതാ സൂചികയില് 2015-ല് അഞ്ചാം സ്ഥാനത്തായിരുന്ന കൊച്ചി ഇപ്പോള് 324-ാം സ്ഥാനത്തേക്ക് ഇടിഞ്ഞിരിക്കുകയാണ്. കൊച്ചിയുടെ സൗന്ദര്യവും ശുചിത്വവും വീണ്ടെടുക്കാന് കൂടുതല് പങ്കാളിത്തവും പിന്തുണയും ലഭിക്കുമെന്നു പ്രതീക്ഷിക്കുന്നതായും അദ്ദേഹം പറഞ്ഞു. പ്ലാസ്റ്റിക് ഉപയോഗം കുറക്കുന്നതിനെ കുറിച്ച്, പ്രത്യേകിച്ച് ഇപ്പോള് നിരോധിച്ചിട്ടുള്ള ഒറ്റത്തവണ പ്ലാസ്റ്റിക് ഉപയോഗം സംബന്ധിച്ച്, രാജ്യത്തെ ജനങ്ങള്ക്കു കൂടുതല് അവബോധം ഉണ്ടാകണമെന്നും മന്ത്രി പറഞ്ഞു. കൊച്ചി മറൈന് ഡ്രൈവില് നടത്തിയ പ്ലോഗിങ് പരിപാടിയില് ഉദ്യോഗസ്ഥര്, രാഷ്ട്രീയ-സംഘടനാ പ്രവര്ത്തകര്, പൊതുജനങ്ങള് എന്നിവര് പങ്കെടുത്തു.
പ്രധാനമന്ത്രിയുടെ ഓഫീസ്
ആദായനികുതി അപ്പലറ്റ് ട്രിബ്യൂണല് കട്ടക് ബെഞ്ചിന്റെ ഓഫിസ്-കം-റെസിഡന്ഷ്യല് സമുച്ചയം പ്രധാനമന്ത്രി ഉദ്ഘാടനം ചെയ്യും
ആദായനികുതി അപ്പലറ്റ് ട്രിബ്യൂണല് കട്ടക് ബെഞ്ചിന്റെ ഓഫിസ്-കം-റെസിഡന്ഷ്യല് സമുച്ചയം 2020 നവംബര് 11ന് 4.30ന് വിഡിയോ കോണ്ഫറന്സിങ് വഴി പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. കേന്ദ്ര നിയമ മന്ത്രി, കേന്ദ്ര പെട്രോളിയം മന്ത്രി, ഒഡിഷ മുഖ്യമന്ത്രി, ഒറീസ്സ ഹൈക്കോടതി ചീഫ് ജസ്റ്റിസും ജഡ്ജുമാരും എന്നിവര് ഉള്പ്പെടെയുള്ള വിശിഷ്ടാതിഥികള് പങ്കെടുക്കും. ചടങ്ങില്വെച്ച് ഐ.ടി.എ.ടിയെ സംബന്ധിച്ച ഇ-കോഫി ടേബിള് ബുക്ക് പ്രകാശിപ്പിക്കുകയും ചെയ്യും.
ഐ.ടി.എ.ടി. എന്നും അറിയപ്പെടുന്ന ആദായനികുതി അപ്പലറ്റ് ട്രിബ്യൂണല് പ്രത്യക്ഷ നികുതി മേഖലയിലെ ഒരു പ്രധാന നിയമപരമായ സ്ഥാപനമാണ്. ഝാര്ഖണ്ഡ്, ഗുജറാത്ത് ഹൈക്കോടതികളിലെ ജഡ്ജായി വിരമിച്ച ജസ്റ്റിസ്  പി.പി.ഭട്ടാണ് അതിന്റെ ഇപ്പോഴത്തെ തലവന്. 1941 ജനുവരി 25നു രൂപീകരിക്കപ്പെട്ട ആദ്യത്തെ ട്രിബ്യൂണലായ ഐ.ടി.എ.ടി. 'മദര് ട്രിബ്യൂണല്' എന്നും അറിയപ്പെടുന്നു. 1941ല് ഡെല്ഹി, ബോംബെ, കല്ക്കത്ത് എന്നിവിടങ്ങളില് മൂന്നു ബെഞ്ചുകളുമായി തുടക്കമിട്ട ട്രിബ്യൂണലിന് ഇപ്പോള് ഇന്ത്യയിലെ 30 നഗരങ്ങളിലായി 63 ബെഞ്ചുകളും രണ്ടു സര്ക്യട്ട് ബെഞ്ചുകളും ഉണ്ട്.
ഐ.ടി.എ.ടിയുടെ കട്ടക് ബെഞ്ച് പ്രവര്ത്തനം ആരംഭിച്ചത് 1970 മെയ് 23നാണ്. ഒഡിഷ സംസ്ഥാനമാണ് അധികാര പരിധി. 50 വര്ഷമായി വാടകക്കെട്ടിടത്തില് പ്രവര്ത്തിച്ചുവരികയായിരുന്നു. 2015ല് ഒഡിഷ സംസ്ഥാന ഗവണ്മെന്റ് സൗജ്യനമായി അനുവദിച്ച 1.6 ഏക്കര് സ്ഥലത്താണ് കട്ടക് ഐ.ടി.എ.ടിയുടെ പുതിയ ഓഫിസ്-കം-റെസിഡന്ഷ്യല് കോംപ്ലക്സ് സ്ഥിതിചെയ്യുന്നത്. മൂന്നു നിലകളിലായി 1938 ചതുരശ്ര മീറ്റര് വിസ്തൃതിയുള്ള ഓഫിസ് സമുച്ചയത്തില് വിസ്തൃതമായ കോടതിമുറിയും അതിനൂതന റെക്കോഡ് മുറിയും ബെഞ്ചിലെ അംഗങ്ങള്ക്കായി എല്ലാ സൗകര്യങ്ങളോടുംകൂടിയ ചേംബറുകളും ലൈബ്രറി മുറിയും എല്ലാ സൗകര്യങ്ങളോടുംകൂടിയ ആധുനിക കോണ്ഫറന്സ് ഹാളും അന്യായക്കാര്ക്കും അഭിഭാഷകര്ക്കും ചാര്ട്ടേഡ് അക്കൗണ്ടന്റുമാര്ക്കുമൊക്കെ ആവശ്യത്തിനു സൗകര്യവും ഉണ്ട്.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
നാലാമത് ഇന്റർനാഷണൽ സോളാർ അലയൻസ് പൊതു സഭയ്ക്ക് തിരശ്ശീലയുയരുന്നു
ന്യൂഡൽഹി, ഒക്ടോബർ 18, 2021
ഇന്റർനാഷണൽ സോളാർ അലയൻസിന്റെ  നാലാമത് പൊതു സഭ, 2021 ഒക്ടോബർ 18 മുതൽ 21 വരെ വിർച്വലായി നടക്കും. കേന്ദ്ര ഊർജ്ജ - പുനരുപയോഗ ഊർജ്ജ മന്ത്രിയും ISA പൊതു സഭ അധ്യക്ഷനുമായ ശ്രീ ആർ. കെ. സിംഗ് സഭാനടപടികൾ നിയന്ത്രിക്കും. കാലാവസ്ഥാ കാര്യങ്ങളുടെ ചുമതലയുള്ള യുഎസ് പ്രസിഡന്റിന്റെ പ്രത്യേക പ്രതിനിധി ജോൺ കെറി ഒക്ടോബർ 20 ന് മുഖ്യ പ്രഭാഷണം നടത്തും, യൂറോപ്യൻ ഗ്രീൻ ഡീൽ, യൂറോപ്യൻ കമ്മീഷൻ എക്സിക്യൂട്ടീവ് വൈസ് പ്രസിഡന്റ്, ഫ്രാൻസ് ടിമ്മർമാൻസും ഒക്ടോബർ 20 ന് സമ്മേളനത്തെ അഭിസംബോധന ചെയ്യും.
(2021 ഒക്ടോബർ 18 -ന്, തന്ത്രപരമായ വിവിധ സംരംഭങ്ങളെ കുറിച്ചുള്ള സാങ്കേതിക സെഷനുകൾ ISA-സെക്രട്ടേറിയറ്റ് സംഘടിപ്പിക്കും. സൗരോർജ്ജം, ശുദ്ധമായ ഊർജ്ജം എന്നീ മേഖലകളിൽ ഉയർന്നു വരുന്ന വെല്ലുവിളികൾ ചർച്ച ചെയ്യാൻ, മേഖലയിലെ മറ്റ് പങ്കാളികളുടെയും സംഘടനകകളുടെയും സഹകരണത്തോടെ ഒക്ടോബർ 20, 21 തീയതികളിൽ സാങ്കേതിക സെഷനുകളും ആസൂത്രണം ചെയ്തിട്ടുണ്ട്.
OSOWOG  സംരംഭം, 2030-ഓടെ $1 ട്രില്യൺ ഡോളർ സോളാർ നിക്ഷേപം, ബ്ലെൻഡഡ് ഫിനാൻഷ്യൽ റിസ്ക് മിറ്റിഗേഷൻ ഫെസിലിറ്റിയുടെ അംഗീകാരം എന്നീ പ്രധാന സംരംഭങ്ങളെക്കുറിച്ച് ISA യുടെ നാലാമത് പൊതു സഭ ചർച്ച ചെയ്യും. അടുത്ത അഞ്ച് വർഷത്തേക്കുള്ള ISA യുടെ തന്ത്രപരമായ പദ്ധതി നിർവ്വഹണവും അംഗരാജ്യങ്ങളിലെ ലോക നേതാക്കൾ ചർച്ച ചെയ്യും.
രാജ്യങ്ങളുടെ പങ്കാളിത്തമുറപ്പിക്കുന്നതിനുള്ള ചട്ടക്കൂട്, സ്വകാര്യ പങ്കാളിത്തം, സൗരോർജ്ജ പദ്ധതികൾക്ക് താങ്ങാനാവുന്ന ധനസഹായം ലഭ്യമാക്കുന്നതിനുള്ള വയബിലിറ്റി ഗ്യാപ്പ് ഫിനാൻസിംഗ് സ്കീം പോലുള്ള സംരംഭങ്ങളും ചർച്ചയാകും.
LDC, SIDS എന്നിവയ്ക്ക് സാങ്കേതികവും സാമ്പത്തികവുമായ പിന്തുണ വർദ്ധിപ്പിക്കുന്നതിന് ഗ്ലോബൽ എനർജി അലയൻസ്  യുമായുള്ള പങ്കാളിത്തവും ISA ചർച്ച ചെയ്യും.
സൗരോർജ്ജത്തിനായുള്ള ഒരൊറ്റ ആഗോള ഗ്രിഡ് എന്ന ആശയം 2018 അവസാനത്തിൽ ISA യുടെ ആദ്യ പൊതുസഭ ചർച്ച ചെയ്തു. ലോകമെമ്പാടുമുള്ള സൗരോർജ്ജം പങ്കിടുന്നതിന് മേഖലാന്തര എനർജി ഗ്രിഡുകൾ നിർമ്മിക്കാനും, എണ്ണം വർദ്ധിപ്പിക്കാനും ഇത് വിഭാവനം ചെയ്യുന്നു. കേന്ദ്ര ഊർജ്ജ- പുനരുപയോഗ ഊർജ്ജ മന്ത്രാലയം, ലോക ബാങ്ക്, ISA- എന്നിവ ഉൾപ്പെടുന്ന OSOWOG പദ്ധതിയ്ക്കായുള്ള ത്രികക്ഷി കരാർ ലോകത്തെ തന്നെ ഏറ്റവും പ്രധാന പുനരുപയോഗ ഊർജ്ജ സംരംഭമായി മാറും. കർശനമായ വിലയിരുത്തലുകളും രൂപപ്പെടുത്തലുകളും വഴി സാങ്കേതികവും സാമ്പത്തികവുമായ നിലനിൽപ്പ് ഉറപ്പാക്കുന്നത് ശക്തമായ ഒരു ബിസിനസ്സ് മാതൃകയായി ഈ സംരംഭത്തെ മാറ്റുന്നു. ലോകബാങ്ക് പോലുള്ള ബഹുരാഷ്ട്ര വികസന ബാങ്കുകളും സംരംഭത്തിന്റെ വാണിജ്യസാധ്യത കൂടുതൽ വർദ്ധിപ്പിക്കുന്നതിൽ പങ്കു വഹിക്കുന്നു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 202.42 കോടിയിലധികം വാക്സിന് ഡോസുകള്
ഉപയോഗിക്കാത്ത 4.90 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,02,42,52,325
ബാക്കിയുള്ളത്
4,90,23,790
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 202.42 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 4.90 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
ഗുന്ദ്വലി മെട്രോ സ്റ്റേഷനിൽനിന്ന് മഹാരാഷ്ട്രയിലെ മുംബൈയിലെ മൊഗ്രയിലേക്ക് പ്രധാനമന്ത്രി മെട്രോയാത്ര നടത്തി
മുംബൈ 1 മൊബൈൽ ആപ്ലിക്കേഷനും നാഷണൽ കോമൺ മൊബിലിറ്റി കാർഡും പുറത്തിറക്കി
പ്രധാനമന്ത്രി ശ്രീ നരേന്ദ്ര മോദി ഇന്ന് ഗുന്ദ്വലി മെട്രോ സ്റ്റേഷനിൽ നിന്ന് മുംബൈയിലെ മൊഗ്രയിലേക്ക് മെട്രോ യാത്ര നടത്തി. മുംബൈ 1 മൊബൈൽ ആപ്ലിക്കേഷനും നാഷണൽ കോമൺ മൊബിലിറ്റി കാർഡും  പുറത്തിറക്കിയ അദ്ദേഹം മെട്രോ ഫോട്ടോ പ്രദർശനവും 3ഡി മാതൃകയും സന്ദർശിക്കുകയും ചെയ്തു. മെട്രോ യാത്രയ്ക്കിടെ വിദ്യാർഥികൾ, പ്രതിദിന യാത്രക്കാർ, മെട്രോ നിർമാണത്തിൽ ഏർപ്പെട്ട തൊഴിലാളികൾ എന്നിവരുമായും പ്രധാനമന്ത്രി ആശയവിനിമയം നടത്തി.
പ്രധാനമന്ത്രിക്കൊപ്പം മഹാരാഷ്ട്ര ഗവർണർ ശ്രീ ഭഗത് സിങ് കോഷ്യാരി, മുഖ്യമന്ത്രി ശ്രീ ഏകനാഥ് ഷിന്ദെ, ഉപമുഖ്യമന്ത്രി ശ്രീ ദേവേന്ദ്ര ഫഡ്നാവീസ് എന്നിവരുമുണ്ടായിരുന്നു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തതിങ്ങനെ:
“പ്രധാനമന്ത്രി നരേന്ദ്ര മോദി മുംബൈ മെട്രോയിൽ”.
നേരത്തെ, മുംബൈ മെട്രോ റെയിൽ പാതകളായ 2എയും 7ഉം നാടിനു സമർപ്പിച്ച പ്രധാനമന്ത്രി, ഛത്രപതി ശിവാജി മഹാരാജ് ടെർമിനസിന്റെയും ഏഴ് മലിനജല ശുദ്ധീകരണ പ്ലാന്റുകളുടെയും പുനർവികസനത്തിനു തറക്കല്ലിട്ടു. 20 ഹിന്ദുഹൃദയസമ്രാട്ട് ബാലാസാഹേബ് താക്കറെ ആപ്ല ദവാഖാന ഉദ്ഘാടനം ചെയ്ത അദ്ദേഹം റോഡ് കോൺക്രീറ്റ് ചെയ്യൽ പദ്ധതിക്കു തുടക്കം കുറിക്കുകയും ചെയ്തു. മുംബൈയിൽ ഏകദേശം 400 കിലോമീറ്റർ ദൈർഘ്യത്തിലാണു റോഡ് കോൺക്രീറ്റ് ചെയ്യുന്നത്.
പശ്ചാത്തലം:
മുംബൈ 1 മൊബൈൽ ആപ്ലിക്കേഷനും നാഷണൽ കോമൺ മൊബിലിറ്റി കാർഡും  പ്രധാനമന്ത്രി പുറത്തിറക്കി. യാത്ര സുഗമമാക്കുന്ന ഈ ആപ്ലിക്കേഷൻ മെട്രോ സ്റ്റേഷനുകളുടെ പ്രവേശനകവാടങ്ങളിൽ കാണിക്കാനാകും. യുപിഐവഴി ടിക്കറ്റ് വാങ്ങുന്നതിനുള്ള ഡിജിറ്റൽ പണമിടപാടിനെ ഇതു പിന്തുണയ്ക്കും. നാഷണൽ കോമൺ മൊബിലിറ്റി കാർഡ്  തുടക്കത്തിൽ മെട്രോ ഇടനാഴികളിലാകും ഉപയോഗിക്കാനാകുക. കൂടാതെ ലോക്കൽ ട്രെയിനുകളും ബസുകളും ഉൾപ്പെടെയുള്ള പൊതുഗതാഗതസംവിധാനങ്ങളിലേക്കും ഇതു വ്യാപിപ്പിക്കും. യാത്രക്കാർ ഒന്നിലധികം കാർഡുകളോ പണമോ കൊണ്ടുപോകേണ്ട ആവശ്യംവരില്ല. എൻസിഎംസി കാർഡ് അതിവേഗം, സമ്പർക്കരഹിത-ഡിജിറ്റൽ ഇടപാടുകൾ പ്രാപ്തമാക്കുകയും അതുവഴി തടസങ്ങളില്ലാതെ പ്രക്രിയകൾ സുഗമമാക്കുകയും ചെയ്യും.
(
പ്രത്യേക സേവനങ്ങളും ഫീച്ചറുകളും
പുതിയ ഇന്ത്യ സൃഷ്ടിക്കുന്നതിനുള്ള ചുവടുവയ്പാണ് 'തൊഴിൽ മേള'യെന്ന് കേന്ദ്രമന്ത്രി ശ്രീ രാജീവ് ചന്ദ്രശേഖർ
കൊച്ചി: ഒക്ടോബർ 22 , 2022
ഇന്ത്യ സ്വാതന്ത്ര്യത്തിന്റെ 75-ാം വാർഷികം ആഘോഷിക്കുമ്പോൾ, ഭാവി എങ്ങനെയായിരിക്കണമെന്ന് രാജ്യത്തിന് കാഴ്ചപ്പാടുണ്ടെന്നും പുതിയ ഇന്ത്യ സൃഷ്ടിക്കുന്നതിനുള്ള ചുവടുവയ്പാണ് തൊഴിൽ മേളയെന്നും കേന്ദ്ര ഇലക്ട്രോണിക്സ് - ഇൻഫർമേഷൻ ടെക്നോളജി, നൈപുണ്യ വികസന സഹമന്ത്രി ശ്രീ രാജീവ് ചന്ദ്രശേഖർ പറഞ്ഞു. ഇന്ന് എറണാകുളത്ത് തപാൽ വകുപ്പ് കേരള സർക്കിൾ സംഘടിപ്പിച്ച 'തൊഴിൽ മേള' പരിപാടിയിൽ പങ്കെടുത്ത് സംസാരിക്കുകയായിരുന്നു കേന്ദ്രമന്ത്രി.
എല്ലാവർക്കും ഐശ്വര്യത്തിനും ഉപജീവനത്തിനും തുല്യ അവസരങ്ങൾ ലഭ്യമാക്കുന്ന ഒരു പുതിയ ഇന്ത്യ സൃഷ്ടിക്കാനായി പൊതുജനങ്ങളെ സേവിക്കാനുള്ള ദൗത്യത്തിന്റെ ഭാഗമാകുകയാണ് ഇത്തരമൊരു അവസരത്തിലൂടെ ഈ യുവാക്കൾ എന്നും അദ്ദേഹം കൂട്ടിച്ചേർത്തു
സമൂഹത്തിന്റെ എല്ലാ മേഖലകളിലും കൊവിഡ് ആഴത്തിലുള്ള തടസ്സങ്ങൾ സൃഷ്ടിച്ചുവെന്ന് ഉദ്ബോധിപ്പിച്ച ശ്രീ രാജീവ് ചന്ദ്രശേഖർ, എന്നാൽ സാവധാനത്തിലും സ്ഥിരമായും ഇന്ത്യ ഇപ്പോൾ ലോകത്തെ കെട്ടിപ്പടുക്കുകയാണെന്ന് ചൂണ്ടിക്കാട്ടി.“ഈ ഉദ്യമത്തിന് കൂടുതൽ ശക്തി നൽകാനും പുതിയ തൊഴിലവസരങ്ങൾ സൃഷ്ടിച്ചുകൊണ്ട് ഈ ശ്രമത്തെ ത്വരിതപ്പെടുത്താനുമുള്ള ആഴത്തിലുള്ള പ്രതിബദ്ധത നമ്മുടെ പ്രധാനമന്ത്രിക്കുണ്ട്. ആ ലക്ഷ്യം നേടുന്നതിനുള്ള ആദ്യ നാഴികക്കല്ലാണ് തൊഴിൽമേള എന്നും ശ്രീ രാജീവ് ചന്ദ്രശേഖർ പറഞ്ഞു.
തൊഴിലവസരങ്ങൾ വർധിപ്പിക്കുന്നതിനായി നൈപുണ്യ വികസന മന്ത്രാലയം നിരവധി നടപടികൾ കൈക്കൊണ്ടുവരികയാണ്. ഇതിനെ ഭാഗമായി ഉടൻ തന്നെ കേരളത്തിലെ എല്ലാ ജില്ലകളിലും കേന്ദ്ര സർക്കാർ പ്രത്യേക നൈപുണ്യ പരിപാടികൾ ആരംഭിക്കുമെന്നും ഇത് മികച്ച തൊഴിലവസരങ്ങൾക്കും വഴിയൊരുക്കുമെന്നും കേന്ദ്രമന്ത്രി ചൂണ്ടിക്കാട്ടി.
10 ലക്ഷം പേർക്കുള്ള നിയമന യജ്ഞമായ തൊഴിൽ മേളയ്ക്ക് പ്രധാനമന്ത്രി ശ്രീ നരേന്ദ്ര മോദി തുടക്കം കുറിക്കുന്ന തത്സമയ വെബ്കാസ്റ്റിന് ചടങ്ങിന് ശ്രീ രാജീവ് ചന്ദ്രശേഖർ സാക്ഷ്യം വഹിച്ചു.
ചടങ്ങിൽ പുതുതായി നിയമിതരായവർക്കുള്ള നിയമന കത്തും കേന്ദ്ര മന്ത്രി വിതരണം ചെയ്തു. രാജ്യത്തുടനീളം 38 മന്ത്രാലയങ്ങൾ/ഡിപ്പാർട്ട്മെന്റുകളിൽ പുതുതായി നിയമിതരായ 75,000 പേർ വിവിധ തലങ്ങളിലായി ചേർന്നു.
ചീഫ് പോസ്റ്റ് മാസ്റ്റർ ജനറൽ, ശ്രീമതി. ഷൂലി ബർമൻ, ഇൻകം ടാക്സ് ചീഫ് കമ്മീഷണർ ശ്രീ.ആർ ഗോവിന്ദരാജൻ എന്നിവരും പങ്കെടുത്തു. ശ്രീമതി. മറിയമ്മ തോമസ് പോസ്റ്റ്മാസ്റ്റർ ജനറൽ, നോഡൽ ഓഫീസർ, റോസ്ഘർ മേള, കൊച്ചി സ്വാഗതം ആശംസിച്ചു .എറണാകുളം ഡിവിഷൻ പോസ്റ്റ് ഓഫീസ് സീനിയർ സൂപ്രണ്ട് ശ്രീ അലക്സിൻ ജോർജ് നന്ദി പറഞ്ഞു.
തിരുവനന്തപുരത്ത് നടന്ന തൊഴിൽ മേളയിൽ കേന്ദ്ര വിദേശ-പാർലമെന്ററി കാര്യ സഹമന്ത്രി ശ്രീ വി മുരളീധരൻ പങ്കെടുത്തു.
RRTN/SKY
(Visitor Counter : 56
പ്രധാനമന്ത്രിയുടെ ഓഫീസ്
ചാനലിന്റെ ഗ്ലോബൽ സിഇഒ ശ്രീമതി ലീന നായരുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി 2023 ജൂലൈ 14 ന് പാരീസിൽ വച്ച് ഫ്രഞ്ച് ആഡംബര ഫാഷൻ ഹൗസായ ചാനലിന്റെ ഗ്ലോബൽ സിഇഒ ശ്രീമതി ലീന നായരുമായി കൂടിക്കാഴ്ച നടത്തി.
ശ്രീമതി നായരുടെ വിജയത്തിന് പ്രധാനമന്ത്രി അഭിനന്ദിക്കുകയും ഇന്ത്യയിലെ നിക്ഷേപ അവസരങ്ങളും സഹകരണ സാധ്യതകളും പര്യവേക്ഷണം ചെയ്യാൻ ചാനലിനെ ക്ഷണിക്കുകയും ചെയ്തു.
ഇന്ത്യയിലെ കരകൗശല വിദഗ്ധരുടെ കരകൗശല, ഖാദി, നൈപുണ്യ വികസനം എന്നിവ പ്രോത്സാഹിപ്പിക്കുന്നതിനുള്ള മാർഗങ്ങളെക്കുറിച്ചാണ് ചർച്ചകളിൽ ഊന്നൽ നൽകിയത്.
ND
(